Zuma nie te 'siek' vir staatsrede | Maroela Media
Oudpres. Jacob Zuma sal wel vanjaar se staatsrede bywoon.
Die parlement het die oudpresident se bywoning Woensdagoggend op Twitter bevestig.
Dít volg nadat dit aanvanklik gelyk het of Zuma die staatsrede gaan misloop te midde van die omstredenheid oor sy klaarblyklike siekte. Maroela Media het verlede week berig dat Zuma nie opgedaag het vir sy hofsaak in die hooggeregshof in Pietermaritsburg nie. 'n Siektebrief van 1 Militêre Hospitaal is by die hof ingedien, maar die staatsaanklaer het talle vrae oor dié dokument gehad en die hof het dit verwerp. 'n Lasbrief vir Zuma se inhegtenisneming is gevolglik uitgereik en is van krag indien hy nie op 6 Mei vir die hofsaak opdaag nie.
Maroela Media het ook vroeër berig Zuma se regspan het boonop verlede maand aan adjunkhoofregter Raymond Zondo gesê die oudpresident is te siek om voor die Zondo-kommissie te verskyn.
Zondo het 'n aansoek van die kommissie se eie regspan aangehoor dat Zuma gedagvaar word om van 27 tot 31 Januarie voor die kommissie te getuig, nadat hy nie op die afgelope drie geskeduleerde verskyningsdatums opgedaag het nie – elke keer met 'n ander verskoning.
Oudpresidente FW de Klerk, Thabo Mbeki en Kgalema Motlanthe, voormalige adjunkpresident Baleka Mbete en oudspeaker Frene Ginwala het reeds bevestig dat hulle vanjaar se staatsrede sal bywoon.
Die staatsrede vind Donderdag omstreeks 19:00 plaas.
In die nuus Jacob Zuma staatsrede 2020
Ek raak nou siek van belasting betaal.
Die eff sal hom met graagte arresteer voor hy aansit vir koek en tee saam met sy onderdane . Die polisie is te sleg om dit te doen . Dis die waarheid .
EK OOK – Hoeveel word nou weer gespend om die PARTY te hou???? en korrupte zumpie – kan sien hoekom hy en ou shaiky maatjies is – "TE SIEK" hulle hoort albei in die tronk maar die */-/-/-/-+- laat ek eerder stilbly.
NOU VRA EK NET:" Hoekom kry hy behandeling in Kuba en nie in ons eie land waar die beste dokters is nie??!" Hy is net te siek vir sekere byeenkomste(HOWE) en HY dink die hele SA is stupid! Ek kan nie dink die howe kan deur dit sien nie!